Det kæmpestore fartøj er netop ankommet til Hirtshals Havn.

Den nye Isafold er det første fiskeskib, som er bygget med elektrisk fremdrift, hvor både de to propeller og de elektriske spil er baseret på høj–effektive permanent magnet (PM) motorer. Netop det fiskeskib er fredag 18. november ankommet til Hirtshals Havn. Værftet Astillero Zamakona i Bilbao afleverede skibet til rederiet mandag, hvor kursen om kl. 22.50 blev sat nordover. Optimalt til fiskeri Fartøjet er 87 meter langt og 20 meter bredt. Det kan laste 3.800 kubikmeter pelagisk fisk, som blandt andet sild, makrel, blåhvilling og tobis og har den særlige egenskab, at det både kan fiske med trawl og not. Fartøjets størrelse gør desuden, at fangsten kan hentes i de mest fjerntliggende dele af Nordsøen og Nordatlanten. Det er årsagerne bag Rederiet Isafolds investering i det nye fiskefartøj. Det er en batteripakke på 1.130 kWh, som sammen med fem medium speed diesel generatorer, der sørger for optimal kraftproduktion i enhver sejlads. De to propeller giver minimalt energiforbrug og gode manøvreegenskaber, specielt ved trawlfiskeri. Herunder kan du se det store fartøj ankomme til Hirtshals Havn: